section_heading: Politička karijera
paragraph_text: Nakon završnih operacija oslobađanja juga Hrvatske i slamanja sjedišta velikosrpskog otpora, 9. je kolovoza 1995. godine predložio preseljenje evakuiranih Srba s pobunjenih područja u Hrvatskoj na Kosovo. Rekao je "vojsku RSK treba staviti pod zapovjedništvo RS kako bi se ojačala tamošnja bojišta, dok ne bude kasno", te da "Narodna stranka se ne miri s činjenicom da će srpska krajina ostati zauvijek u hrvatskim rukama", iako je priznao "sada tome spasa nema - ne može se pretpostaviti neka uspješna ofenziva koja bi sada to vratila".<ref>[http://public.carnet.hr/mvp_news/di/Kolovoz95/080995.di.html Priopćenja MVP RH 9. kolovoza 1995.] Nešto prije, 6. kolovoza, u priopćenju za javnost, procjenjivao je "ako padne krajina, neminovno slijediti opći hrvatsko-muslimanski napad na RS". Pri tome je optuživao SRJ zbog nepomaganja pobunjenim Srbima u Hrvatskoj i zbog "blokade na Drini", zbog čega je umanjena borbena gotovost R. Srpske i da "u trenutku kada počinje opći vojni obračun sa Srbima, predsjednik Crne gore Momir Bulatović organizira festivalske vatromete u Herceg-Novom".<ref>[http://public.carnet.hr/mvp_news/di/Kolovoz95/0806 95.di.html Priopćenja MVP RH 6. kolovoza 1995.]